ફંડ્સઇન્ડિયાના વડા (મ્યુચ્યુઅલ ફંડ્સ રિસર્ચ) વિદ્યા બાલા જણાવે છે કે આ ઉતરતા દેખાવ માટે લાર્જ કેપ ફંડ્સના મેનેજર્સને જવાબદાર ગણી શકાય નહીં, કારણ કે બજારની સ્થિતિને કારણે આવું થયું છે. તે માટે લાર્જ કેપ સેગમેન્ટમાં શેરોનું કેન્દ્રીયકરણ જવાબદાર કારણ છે. ખાસ કરીને એચડીએફસી બેન્ક, રિલાયન્સ ઇન્ડસ્ટ્રીઝ, આઇટીસી, હિન્દુસ્તાન યુનિલિવર, ટીસીએસ જેવા કેટલાંક બ્લૂચીપ શેરોમાં તેજીને કારણે નિફ્ટી ઇન્ડેક્સમાં તંદુરસ્ત વળતર મળ્યું છે.